An mga bistadong tubigon (aqueous) na asido iyo kabali an hydrochloric acid (solusyon kan hydrogen chloride na mahihiling sa gastric acid sa tulak asin nagpapa-aktibo sa mga ensima nin pagtunaw), acetic acid (an suka iyo sarong dilutong tubigon na solusyon kan likidong ini), sulfuric acid (ginagamit sa mga baterya kan awto), asin citric acid (mahihiling sa mga prutas na sitriko). Arug kan mga halimbawang ini, an mga asido (sa kolokyal na paghiling) pwede magin solusyon o purong substansya, sagkod pwedeng makua hale sa mga asido (sa istriktong paghiling) na solido, likido, o gas. An mga makusog na asido asin iba pang konsentradong maluway na asido iyo nagkakawsa nin korosyon, alagad igwa nin mga eksepsyon arug kan carboranes asin boric acid.